CELEX: 62018CN0718
Language: lt
Date: 2018-11-16 00:00:00
Title: Byla C-718/18: 2018 m. lapkričio 16 d. pareikštas ieškinys byloje Europos Komisija / Vokietijos Federacinė Respublika

11.2.2019   
            
            
               LT
            
            
               Europos Sąjungos oficialusis leidinys
            
            
               C 54/6
            
         
      2018 m. lapkričio 16 d. pareikštas ieškinys byloje Europos Komisija / Vokietijos Federacinė Respublika
      
      (Byla C-718/18)
      (2019/C 54/09)
      Proceso kalba: vokiečių
      
         Šalys
      
      
         Ieškovė: Europos Komisija, atstovaujama M. Noll-Ehlers, O. Beynet
      
         Atsakovė: Vokietijos Federacinė Respublika
      
         Ieškovės reikalavimai
      
      
                  1.
               
               
                  Pripažinti, kad netinkamai perkėlusi į nacionalinę teisę
                  
                              —
                           
                           
                              Direktyvos 2009/72/EB 2 straipsnio 21 punktą ir Direktyvos 2009/73/EB 2 straipsnio 20 punktą,
                           
                        
                              —
                           
                           
                              direktyvų 2009/72/EB ir 2009/73/EB 19 straipsnio 3 dalį, siejamą su 19 straipsnio 8 dalimi,
                           
                        
                              —
                           
                           
                              direktyvų 2009/72/EB ir 2009/73/EB 19 straipsnio 5 dalį,
                           
                        
                              —
                           
                           
                              Direktyvos 2009/72/EB 37 straipsnio 1 dalies a punktą ir 6 dalies a ir b punktus, taip pat Direktyvos 2009/73/EB 41 straipsnio 1 dalies a punktą ir 6 dalies a ir b punktus,
                           
                        Vokietijos Federacinė Respublika neįvykdė įsipareigojimų pagal 2009 m. liepos 13 d. Europos Parlamento ir Tarybos direktyvą 2009/72/EB (1) dėl elektros energijos vidaus rinkos bendrųjų taisyklių, panaikinančią Direktyvą 2003/54/EB, ir pagal 2009 m. liepos 13 d. Europos Parlamento ir Tarybos direktyvą 2009/73/EB (2) dėl gamtinių dujų vidaus rinkos bendrųjų taisyklių, panaikinančią Direktyvą 2003/55/EB.
               
            
                  2.
               
               
                  Priteisti iš ieškovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Ieškinys pateiktas dėl direktyvų 2009/72 ir 2009/73 dėl elektros energijos ir gamtinių dujų vidaus rinkos netinkamo perkėlimo į Vokietijos teisę Energiewirtschaftsgesetz (Energetikos įstatymas, toliau – EnWG). Komisijos nuomone, direktyvų perkėlimas EnWG nepakankamas tik keturiais aspektais. Pirma, vertikalios integracijos įmonės apibrėžtis, kurioje nustatyta, kurioms įmonėms taikomos nuostatos dėl atskyrimo, į Vokietijos teisę perkelta tik ribotai. Antra, pereinamojo laikotarpio nuostatos dėl posto pakeitimo vertikalios integracijos įmonėje perkeltos ne visiškai. Trečia, nuostatos, pagal kurias draudžiama turėti tam tikrą vertikalios integracijos įmonę sudarančių įmonių akcijų dalį arba gauti iš šių įmonių finansinės naudos, taip pat perkeltos tik ribotai. Galiausiai įgaliojimų priskyrimas pagal EnWG pažeidžia nacionalinės reguliavimo institucijos išimtinę kompetenciją, numatytą direktyvose.
      Komisijos manymu, taip pažeidžiami Direktyvos 2009/72/EB 2 straipsnio 21 punktas ir Direktyvos 2009/73/EB 2 straipsnio 20 punktas, direktyvų 2009/72/EB ir 2009/73/EG 19 straipsnio 3 dalis, siejama su jų 19 straipsnio 8 dalimi, direktyvų 2009/72/EB ir 2009/73/EB 19 straipsnio 5 dalis, Direktyvos 2009/72/EB 37 straipsnio 1 dalies a punktas ir 6 dalies a ir b punktai, taip pat Direktyvos 2009/73/EB 41 straipsnio 1 dalies a punktas ir 6 dalies a ir b punktai.
      
         (1)  OL L 211, 2009, p. 55.
      
         (2)  OL L 211, 2009, p. 94.